Page:Tale of three bonnets (NLS104187034).pdf/23

Canto IV. Between your houghs gae clap your gelding, Swith hame, and feaſt upon a ſpelding; For there's nae room beneath this roof. To entertain a ſimple coof. The like o' you, that nane can truſt, Wha to your ain hae been unjuſt Bard. This ſaid, he dadded to the yate. And left poor Bawſy in a fret, Wha loudly gowl'd and made a din. That was o'erheard by a' within Quoth Roſe to Jouk, come let's away. And ſee what's yon maks a' this fray. Away they went, and ſaw the creature, Sair runkling ilka ſilly feature, Of his dull phiz, with girns and glooms, Stamping and bitting at his thumbs. They tented him a little while, Then came full on him with a ſmile. Which ſoon gart him forget the torture. Was rais'd within him by the porter. Sae will a ſucking weanie yell. But ſhake a rattle or a bell. It bauds its tongue—Let that alane, It to its yamering fa's again: Lilt up a ſang, and ſtraight it's ſeen. To laugh with tears into its een. Thus eithly anger'd, eithly pleas'd. Weak Bawſy hang they tantaliz'd, When promiſes right wide extended, They ne'er perform'd, nor ne'er intended: But now and then, when they did need him, A ſupper and a pint they gied him!